CELEX: 32020D1747
Language: bg
Date: 2020-11-20 00:00:00
Title: Решение (ЕС) 2020/1747 на Съвета от 20 ноември 2020 година относно позицията, която трябва да се заеме от името на Европейския съюз в рамките на Съвместния комитет, създаден съгласно Споразумението между Европейския съюз и Япония за икономическо партньорство, по отношение на изменението на допълнения 2-В-1 и 2-В-2 от приложение 2-В относно моторните превозни средства и частите

23.11.2020   
               
               
                  BG
               
               
                  Официален вестник на Европейския съюз
               
               
                  L 393/17
               
            
         РЕШЕНИЕ (ЕС) 2020/1747 НА СЪВЕТА
         от 20 ноември 2020 година
         относно позицията, която трябва да се заеме от името на Европейския съюз в рамките на Съвместния комитет, създаден съгласно Споразумението между Европейския съюз и Япония за икономическо партньорство, по отношение на изменението на допълнения 2-В-1 и 2-В-2 от приложение 2-В относно моторните превозни средства и частите
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението между Европейския съюз и Япония за икономическо партньорство (1) (наричано по-нататък „споразумението“) влезе в сила на 1 февруари 2019 г.
                  
               
                     (2)
                  
                  
                     В приложение 2-В към споразумението относно моторните превозни средства и частите се съдържа списък на правилата на ООН, прилагани от двете страни (в допълнение 2-В-1), а в допълнение 2-В-2 — списък на правилата на ООН, прилагани от една от страните, които все още не са взети предвид от другата страна.
                  
               
                     (3)
                  
                  
                     След подписването на споразумението и в резултат на напредъка в регулаторните обсъждания в Икономическата комисия за Европа на Организацията на обединените нации (ИКЕ на ООН) и двете страни понастоящем прилагат две допълнителни правила на ООН, които не са били включени в допълнение 2-В-1. Освен това две правила на ООН, които са били включени в допълнение 2-В-2, понастоящем се прилагат от двете страни и трябва да бъдат прехвърлени в допълнение 2-В-1. Поради това приложения 2-В-1 и 2-В-2 следва да бъдат актуализирани в съответствие с член 9 от приложение 2-В към споразумението. Това актуализиране ще повиши правната сигурност за икономическите оператори по отношение на регулаторната рамка за преференциалните търговски отношения между страните.
                  
               
                     (4)
                  
                  
                     Съгласно член 23.2, параграф 3 и член 23.2, параграф 4, буква б) от споразумението, в съответствие със съответните вътрешни правни процедури на страните, Съвместният комитет може да приема решения за изменение на допълнения 2-В-1 и 2-В-2 от приложение 2-В към споразумението.
                  
               
                     (5)
                  
                  
                     Целесъобразно е да се установи позицията, която трябва да се заеме от името на Съюза в рамките на Съвместния комитет, тъй като предложеното решение на Съвместния комитет ще бъде обвързващо за Съюза.
                  
               
                     (6)
                  
                  
                     Следователно позицията на Съюза в рамките на Съвместния комитет следва да се основава на проекта на решение на Съвместния комитет,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Съвместния комитет, създаден съгласно Споразумението между Европейския съюз и Япония за икономическо партньорство, по отношение на изменението на допълнения 2-В-1 и 2-В-2 от приложение 2-В към споразумението, се основава на проекта на решение на този съвместен комитет (2).
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 20 ноември 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  ОВ L 330, 27.12.2018 г., стр. 3.
         
            (2)  Вж. документ ST 12431/20 нa http://register.consilium.europa.eu.